**TRICOLOR ÎN FIECARE CASĂ**

1. **Denumirea proiectului:**

TRICOLOR ÎN FIECARE CASĂ

1. **Denumirea organizatorului:**

Asociația Obștească „Onoare, Demnitate și Patrie” (ODIP)

1. **Descrierea succintă a scopurilor și misiunii asociației organizatoare:**

**Asociaţia Obştească ,,Onoare, Demnitate și Patrie” (ODIP)** este o asociaţie obştească neguvernamentală, apolitică, nonprofit, constituită prin libera manifestare a voinţei persoanelor asociate, cu scopul de a promova valorile naționale românești și de contribui la realizarea reîntregirii neamului românesc.

**Misiunea:**Educarea tinerei generaţii prin promovarea culturii româneşti şi a implicării tinerilor în cadrul societăţii civile

Printre **scopurile principale** ale AO „Onoare, Demnitate și Patrie” se enumeră: promovarea tinerilor, promovarea culturii și limbii române, promovarea adevărului istoric, educarea tinerei generații în spiritul valorilor naționale românești, unirea Republicii Moldova cu România etc.

1. **Scopul și obiectivele proiectului:**

**Scopul proiectului** este de a promova tricolorul și valorile naționale românești în rândurile cetățenilor Republicii Moldova.

**Obiectivele proiectului** sunt:

* Promovarea tricolorului prin oferirea cu titlu gratuit a 5000 de drapele tuturor celor care doresc să arboreze tricolorul la locuința sa;
* Informarea cetățenilor cu privire la necesitatea promovării valorilor naționale românești în conjunctura politică actuală.

1. **Locul și data desfășurării proiectului:**

Durata proiectului – August – Octombrie 2017

Locația: Republica Moldova

1. **Descrierea proiectului**

În vremurile de grea cumpănă națională, atunci când valorile naționale românești erau interzise, tricolorul a stat la baza identității noastre naționale și a servit drept călăuză a păstrării limbii române, istoriei românești și culturii noastre. Până în zilele de astăzi, tricolorul este simbol al patriotismului, al iubirii față de neam și țară. Din păcate, conjuctura politică actuală a reușit să ne dezbine, să ne insufle o altă cultură, un alt tricolor. În acest context, asociația obștească „Onoare, Demnitate și Patrie” (ODIP) va desfășura în lunile august – octombrie 2017 proiectul „Tricolor în fiecare casă”. Astfel, pe parcursul lunii august 2017, voluntarii ODIP vor împărți 25 de kilometri de panglică tricoloră tuturor doritorilor. În transportul public, în locațiile aglomerate, în piețe sau localuri, voluntarii vor dărui trecătorilor panglică tricoloră pentru mână, geantă sau alte preferințe. Astfel, tricolorul va fi un simbol al patriotismului pentru fiecare om, care va avea ocazia să-l poarte zilnic. Un metru de panglică tricoloră va costa 1 MDL.

În același timp, vor fi achiziționate 5000 de drapele tricolor (fără stemă), la un preț redus de 35 de MDL, care vor fi dăruite cu titlu gratuit tuturor doritorilor. Tot ceea ce va trebui să facă persoana care dorește tricolorul, va fi să ne contacteze și să vină la sediul asociației pentru a ridica darul. Aceste drapele vor fi arborate pe casele oamenilor, iar astfel tricolorul va fi pretutindeni. Totodată, vor fi achiziționate 100 de LED-uri în culorile tricolorului, care vor putea fi puse la geamurile caselor. Astfel, pe timp de noapte, casele patrioților vor fi iluminate în culorile drapelului nostru tricolor.

Proiectul va avea un impact considerabil, având peste 5000 de beneficiari direcți, care vor primi drapelele respective. Astfel, tricolorul va fi oriunde, va dăinui pe străzile orașelor și satelor din Republica Moldova. Tricolorul va fi un simbol al patriotismului și al izbânzii iubirii față de neamul românesc. Proiectul va fi promovat intensiv pe rețelele de socializare, prin intermediul flyerelelor, afișelor, pentru a informa cât mai multă lume despre oportunitățile pe care le vom oferi noi.

1. **Actualitatea proiectului**

Drapelul Tricolor Românesc, alături de stemă şi imnul naţional reprezintă un însemn important al neamului nostrum românesc. Tricolorul a apărut din dorința de unitate a tuturor românilor și este un simbol al unirii, al iubirii față de neam, al patriotismului neînfricat. Astfel, proiectul „Tricolor în fiecare casă” este mereu actual, întrucât tricolorul a fost și va fi mereu simbol al renașterii naționale pentru românii basarabeni. În jur de 5000 de persoane vor primi în dar tricolorul României, pe care îl vor putea arbora la casa sa. Astfel, vor fi promovate valorile naționale românești și tricolorul ca însemn al identității noastre naționale.

1. **Persoana de contact a proiectului:**

Vlad BILEȚCHI,

președinte A.O. „Onoare, Demnitate și Patrie” (ODIP)

Telefon: +373 60 66 88 66

Email: vladbiletchi@gmail.com

**BUGETUL PROIECTULUI**

|  |  |  |  |  |  |  |
| --- | --- | --- | --- | --- | --- | --- |
| **Categoriile de cheltuieli** | **Unitatea de măsură** | **Nr. de unităţi** | **Costul unei unităţi (MDL)** | **Suma** | **Suma** | **Suma** |
| **(MDL)** | **(RON)** | **(EUR)** |
| 1. **Cheltuieli directe** |  |  |  |  |  |  |
| * 1. Tricoloare | Buc. | 5000 | 35 | 175 000 | 37 234 | 8 101 |
| * 1. LED-uri | Buc. | 100 | 120 | 12 000 | 2 553 | 555 |
| * 1. Panglică tricoloră | Metri | 25 000 | 1 | 25 000 | 5 319 | 1 157 |
| **2. Publicitate** |  |  |  |  |  |  |
| 2.1. Flyere | buc. | 5 000 | 0,2 | 1 000 | 213 | 46 |
| 2.2. Publicitate în mass-media | contract | 1 | 3000 | 3000 | 638 | 139 |
| 2.3. Publicitate pe facebook | serviciu | 1 | 2160 | 2160 | 460 | 100 |
| **Total** |  |  |  | **218 160** | **46 417** | **10 098** |

\*\*\* Prețurile sunt calculate la cursul: 1 RON = 4,7 MDL și 1 EUR = 21,6 MDL

**TRICOLOR ÎN FIECARE CASĂ!**